Document ID: 31986R3406

*****
ΚΑΝΟΝΙΣΜΟΣ (ΕΟΚ) αριθ. 3406/86 ΤΗΣ ΕΠΙΤΡΟΠΗΣ
της 6ης Νοεμβρίου 1986
περί παύσεως της αλιείας του πλάτακα από πλοία με σημαία της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του προσωρινού συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 3221/86 (4), προβλέπει τις ποσοστώσεις για τον πλάτακα, για το 1986, στα ύδατα της διαιρέσεως CIEM III a (Skagerrak), που έχει διατεθεί στην Κοινότητα για το 1986, κατόπιν των αποτελεσμάτων των τριμερών διαβουλεύσεων με τη Νορβηγία και τη Σουηδία·
ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, καθώς και των προαναφερθεισών διαβουλεύσεων, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί στην Κοινότητα·
ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων πλάτακα στα ύδατα της διαιρέσεως CIEM III a (Skagerrak), από πλοία με σημαία της Κοινότητας ή νηολογημένα στην Κοινότητα, έφθασαν τις ποσοστώσεις που είχαν διατεθεί για το 1986,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό των αλιευμάτων πλάτακα, στα ύδατα της διαιρέσεως CIEM III a (Skagerrak), από πλοία με σημαία της Κοινότητας ή νηολογημένα στην Κοινότητα, εκτιμάται ότι έχει εξαντλήσει τις ποσοστώσεις που είχαν διατεθεί στην Κοινότητα για το 1986.
Απαγορεύεται η αλιεία του πλάτακα στα ύδατα της διαιρέσεως CIEM III a (Skaterrak), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση πλάτακα, που έχει αλιευθεί στη διαίρεση αυτή από πλοία με σημαία της Κοινότητας ή νηολογημένα στην Κοινότητα, από την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Νοεμβρίου 1986.

Labels: 18
6